alexandrainst/scandi-wiki huggingface dataset:
Hauk Heyerdahl

Hauk Heyerdahl (født 1. oktober 1970) er norsk skuespiller.

Han er daglig leder av The Global Ensemble agency og førsteamanuensis i skuespillerfag ved Høyskolen Kristiania.

Han var leder av Norsk Skuespillerforbund fra 2011 til 2015, og nestleder fra 2009 til 2011.

Heyerdahl er oppvokst i Kristiansand og bosatt i Oslo. Han er utdannet ved Statens Teaterhøgskole (1996-99) og ved Lee Strasberg Theatre and Film Institute i London og New York (1995-96). Han har en master i kunnskapsledelse fra Nord universitet. Masteroppgaven leverte han sammen med Ellen Mari Burheim og Per Børre Seloter; den omhandlet Me Too-kampanjen og hvordan den påvirket kulturen ved et teater i Norge i 2020.

Han har erfaring både fra teater, film og tv, blant annet Nationaltheatret, Det norske teatret, Oslo Nye Teater, samt frie grupper som !bang, Passage Nord og Visjoner Teater. I tillegg til sin lange erfaring som skuespiller har han også vært engasjert som regissør ved Unge Viken Teater.

I 2018 ble Heyerdahl valgt til styreleder i Skuespiller- og Danseralliansen (SKUDA). Han var styreleder i Norsk Skuespillersenter fra 2011 til 2015, og styremedlem i Dramatikkens hus i perioden 2010–2014.

Teaterroller 

 En Folkefiende – Nationaltheatret
 Hakkebakkeskogen – Nationaltheatret
 Det kalde barnet – Nationaltheatret
 Speer – Nationaltheatret
 Fedras Kjærleik – Det Norske Teatret
 Tilfellet Torgersen – Teater Ibsen
 Tater – Oslo Nye Teater
 En latter uten lyd – BlackBox Teater

Film og TV-roller 

 2020: Tynn is (svensk TV-serie) – regi: Guðjón Jónsson, Cecilie A. Mosli og Thale Persen
2018: Heimebane, sesong 1 (TV-serie), NRK
2018: Presten (TV-serie) NRK
2014: Mammon (TV-serie) NRK
2014: Beatles (spillefilm) – regi: Peter Flinth
2013: Møkkakaffe (TV-serie)
2013: Halvbroren (TV-serie),.NRK
2011: Koselig med peis (TV-serie), NRK
2010: Mia (TV-serie), NRK Super
2010: Tårnagentene (TV-serie), NRK Super
2009: Et glass oliven (kortfilm) – regi: Elsa Kvamme
2008: Glade jul (kortfilm) – regi: Tomas Kværner
2005: Deadline Torp (TV-serie), NRK
2005: Ved kongens bord (TV-serie), NRK
2005: Drømmen om Norge (TV-dokumentar med dramatiseringer av historiske hendelser), NRK
2002: Pool/Loop (kortfilm) – regi: Vibeke Tandberg
2002: Brigaden (TV-serie), NRK

Familie 
Hauk Heyerdahl er sønn av billedkunstneren Marius Heyerdahl. De tilhører den norske Heyerdahl-slekten.

Referanser

Eksterne lenker 
 
  Hauk Heyerdahl i Skuespillerkatalogen.no

Norske skuespillere
Personer fra Kristiansand kommune
Personer tilknyttet Høyskolen Kristiania
Nedre Eiker bibliotek

Nedre Eiker bibliotek er et folkebibliotek som ligger i Mjøndalen i Nedre Eiker kommune.

Biblioteket flyttet inn i nye lokaler i Klopptjernsgata 4 i Mjøndalen i 2002.

Eksterne lenker 
 

Kultur i Drammen
Folkebiblioteker i Norge
Severin Segelcke

Severin Vincent Heiberg Segelcke (født 12. juli 1867 i Kristiania, død 31. mai 1940 i Stange) var en norsk offiser, billedkunstner og illustratør. Han har illustrert en rekke bøker, blant annet av Barbra Ring, og laget plakater blant annet for de årvisse kunstnerkarnevalene som ble holdt i Kristiania/Oslo i en årrekke.

Etter examen artium 1885, studerte han fra 1889 til 1993 elektroteknikk ved høyskolen i tyske Charlottenburg. Da han i 1893 tjenestegjorde som infanterioffiser ved Charlottenburg Hochschule i Berlin, stiftet han et nært vennskap med både Edvard Munch og August Strindberg. Denne kontakten med kunstnermiljøet skal ha påvirket ham til selv å gå kunstens vei.  Sin debut på Høstutstillingen kom i 1894 med et portrett av August Strindberg, og den autodidakte Segelcke dro snart ut for å studere hos  Alfred Roll i Paris. Han var også i Italia 1901–02, blant annet på Sicilia der han oppholdt seg i byen Taormina og startet på bildeboken Gudbrand i Lia som utkom 1904 med eventyret presentert som dikt og illustrert. Dernest utkom Hvad jeg vil bli naar jeg blir stor i 1905.

Som militær ble han kaptein i 1898 og major fra 1913 til 1928.  Mellom 1915 og 1923 ledet han Norges Forsvarsforening.  I 1904 flyttet han til Kviteseid i forbindelse med sin offiserstjeneste. Huset han bygget seg der, kalles «Port Arthur». Man vet ikke om det var Segelcke selv som ga huset dette navnet, som henspiller på det japanske angrepet på russiske styrker i havnebyen Port Arthur natten mellom 8. og 9. februar 1904, det vil si starten på den russisk-japanske krig. Segelcke flyttet tilbake til Kristiania etter få år, og noen tiår senere brant huset hans ned til grunnen. I dag holder Kviteseid Kunstforening til i det nye huset som ble reist på tomten, og som i dag bærer navnet «Port Arthur».

Fra 1913 til 1918 var han sjef for Ryfylke bataljon, kvartermester, og han innlot seg også på landskapsmalerier fra Jæren og litografier i farge fra Stavangers eldre bydeler.

Severin Segelcke virket også som portrettmaler, og malte blant andre Hjalmar Christensen og skuespillerinnen Tore Segelcke som var gift med Severin sin sønn, Lorentz (Lasse) Lund Segelcke (1898–1942). Severin var forøvrig sønn av Lorentz Müller Segelcke (1831–97; se Segelcke for mer om slekta).

Utgivelser

Bokillustrasjoner 
 Bernt Lie, Sorte Ørn, 1898
 J. Jespersen, ABC eller læsebog for begyndere, 1907
 Barbra Ring, Peik og Fjeldmusbøkene, 1918-19 (7 bind)
 Bernt Lie, Svend Bidevind, 1904
 Amanda Sevaldsen, Prippebøker, 1926
 Constance Wiel Schram, Truls på Lofoten, 1927
 Andreas Austlid, Norsk Lesebok, 1928-31
 Marie Gundersen og Mathilde Munch, Min første lesebok, 1932
 Det gamle Stavanger, serie litografier
 Det gamle Bergen, serie litografier
 Akershus og Fredriksten, serie litografier

Referanser

Eksterne lenker 
 Om Severin Segelcke på Store norske leksikon
 Kviteseid Kunstforenings nettsider

Norske offiserer
Norske kunstnere
Norske illustratører
Norske barnebokforfattere
Personer fra Oslo
Fødsler i 1867
Dødsfall i 1940
Isak Scheel

Isak Scheel (født 19. juni 1990 i Oslo) er en norsk fotballspiller som spilte for Lillestrøm i den norske eliteserien. Han spiller mest i forsvar, men har også spilt på midtbanen. Opphavsklubben hans er Ready, hvor han spilte frem til juniornivå, da han byttet klubb til Stabæk, før han kom til Sogndal før 2010-sesongen. Der spilte han i 17 av seriekampene til Sogndal da de rykket opp fra Adeccoligaen til eliteserien. I hans første sesong i Tippeligaen spilte han 29 kamper for Sogndal.

I november 2011 ble det klart at Scheel skulle spille for Lillestrøm i 2012-sesongen.

Referanser

Eksterne lenker 
 

Norske fotballspillere
Fotballspillere for Lillestrøm SK
Fotballspillere for Sogndal Fotball
Fotballspillere for Stabæk Fotball
Personer fra Oslo
Polabisk

Polabisk er et utdødd vestslavisk språk som ble talt nordøst i det nåværende Tyskland og nordvest i det nåværende Polen. Hovedområdet var den nordlige halvdelen av det tidligere DDR, dvs fa Rügen i nord til elva Saale i sør. 

Sammen med kasjubisk og polsk regnes det til den lekhittiske grenen av den vestslaviske språkfamilien.

Navnet «polabisk» stammer fra den slaviske stammen polaberne, som bodde i området øst for Hamburg, ved Elben (po «på», Laba «Elben»).

Slaviske språk
Utdødde språk i Europa
Den europeiske unions medlemsstater

Den europeiske unions medlemsstater er de nasjonalstater som i kraft å være tilsluttet unionens traktater, har påtatt seg medlemskapets forpliktelser. Siden 2020 har unionen bestått av 27 medlemmer.

Medlemslandenes innbyrdes forhold 
Til forskjell fra medlemskapet i en mellomstatlig organisasjon, medfører EU-medlemskap at bindende lover gjelder for hvert medlem, til gjengjeld for representasjon innen EUs lovgivende og juridiske institusjoner. På den annen side beholder EUs medlemsstater en betydelig mengde suverenitet, sammenlignet med delstater i føderale land (for eksempel USAs delstater). Utenrikspolitikk og militære gestaltes eksempelvis av hver medlemsstat i EU, med mindre felles tiltak er besluttet på disse områdene (se den felles utenriks- og sikkerhetspolitikk).

Det er forskjeller mellom de forskjellige medlemslandenes størrelser, økonomiske tilstand og politiske systemer, men alle har like rettigheter. Samtidig som flertallsavstemning innen unionens institusjoner innebærer at de store medlemslandene har flere stemmer enn de mindre, har de små medlemslandene forholdsmessig omfattende representasjon, deres innbyggertall tatt i betraktning.

Utvidelse
Unionen har fra 2020 bestått av 27 medlemsstater. Seks vesteuropeiske land grunnla i 1957 EUs forgjenger, Det europeiske økonomiske fellesskap. Senere er resten av medlemsstatene blitt tilsluttet ved de suksessive utvidelsene av unionen. For å kunne tilsluttes EU, må et søkerland oppfylle bestemte kriterier av politisk og økonomisk art, kjent som Københavnskriteriene. Disse innebærer dypest sett at kandidatlandet har et demokratisk styresett, rettsstat, en markedsøkonomi, med tilhørende friheter og institusjoner. Kandidatlandet må dessuten implementere unionens eksisterende lovgivning. Godkjennelse fra alle de eksisterende medlemslandene er påkrevd ved enhver utvidelse.

Liste

a Forbundsrepublikken Tyskland omfattet da kun det såkalte Vest-Tyskland. Den parallelle staten DDRs territorium ble gjerne kalt Øst-Tyskland.

Referanser

Se også
Nasjonal selvråderett
Nasjonalstat
Internasjonal organisasjon

Den europeiske union

fi:Euroopan unioni#Jäsenvaltiot
Lerkespore

Vanlig lerkespore er en plante i jordrøykfamilien.

Den er en lav, flerårig urt med rotknoll. Planten blomstrer i april-mai med rødlilla blomster. Det er bare 2–8 blomster i klasen, noe som skiller vanlig lerkespore fra den ganske like hagelerkespore. Et annet artskjennetegn er at støttebladene på blomsterstengelen ikke har fliker. Den overjordiske delen lever bare noen få våruker før den visner ned igjen. Mens den visner, modnes frøene og blir liggende på bakken. Frøene blir etterhvert spist av maur som på den måten sørger for effektiv frøspredning.

Vanlig lerkespore er vanlig i Sør-Sverige, Danmark, østlige deler av Tyskland, Polen, Hviterussland og i Alpene. Mer spredte funn er gjort vestover til Nederland og Massif Central i Frankrike, sørover til Sicilia og langt øst i europeisk Russland. Arten finnes også i Finland og Baltikum.

I Norge er den ikke særlig vanlig, men den finnes spredt nordover til Nordreisa i Troms. Den vokser på muldjord i kratt og skog. Larvene til den rødlistede mnemosynesommerfugl lever på lerkespore.

Litteratur

Eksterne lenker 
 

 Den virtuella floran: Smånunneört

Ranunculales
Røde blomster
Stauder
Linstow (selskap)

Linstow AS er et norsk eiendomsselskap som forvalter og utvikler eiendom i Norge, Estland, Latvia, Litauen, Portugal, Russland og Sverige. Selskapet er heleid av Awilhelmsen AS. De er deleier av Oslo S Utvikling som bygger ut Operakvarteret i Bjørvika i Oslo.

Eksterne lenker 
 Hjemmeside

Norske eiendomsselskaper
Etableringer i 1999
Martin Andreas Udbye

Martin Andreas Udbye (født 18. juni 1820 i Trondhjem, død 10. januar 1889 i Trondhjem) var en norsk komponist og organist.

Liv og virke

Bakgrunn
Martin Andreas Udbye ble født i Trondhjem, sønn av tollrorskarl Ole Jonsen Udbye (1785–1856) og Birgitte Øien (1781–1866). Udbye arbeidet som lærer i barneskolen i Trondhjem, han virket også som organist ved Hospitalskirken (1844–69) og Vår Frue kirke (1869–85). I 1851 reiste Udbye til Leipzig, hvor han studerte orgel og komposisjon. Året etter var han tilbake i hjembyen, hvor han ble ansatt som musikklærer ved Trondheim katedralskole.

Komponist
Til å være så godt som selvlært, komponerte Udbye en imponerende mengde verk av forskjellig karakter, blant annet den første norske opera: Fredkulla. Noen mindre utdrag av operaen ble framført i 1858 og ble møtt med entusiasme.

Operaen Fredkulla ble antatt av Christiania Theater og skulle oppføres der, men hele prosjektet stoppet opp da teatret brant ned like før premieren i 1877. Operaen ble liggende uoppført inntil NRK rekonstruerte materialet og produsert en konsertversjon som ble sendt på radio i 1958. I 1997 ble Fredkulla endelig uroppført som sceneverk, det skjedde i Trondheim under byens 1000-års feiring.
 
Udbye har komponert flere mindre sceneverk. Han har også komponert flere kor-verk, tre strykekvartetter (1851–55), en fantasi for fiolin og orkester (1866), pianotrioer, og en rekke verk for orgel.

Se også 
 Udbyes gate ved Elgeseter i Trondheim.

Referanser

Kilder 
 Martin Andreas Udbye hos Store norske leksikon
 Martin Andreas Udbye utdypning hos Store norske leksikon
 Martin Andreas Udbyes privatarkiv med korrespondanse og dokumenter finnes ved NTNU Universitetsbiblioteket
 Martin Andreas Udbyes manuskripter  som oppbevares ved Ringve Musikkmuseum.
 Martin Andreas Udbyes manuskripter  som oppbevares ved Nasjonalbiblioteket. 

Norske komponister
Norske organister
Personer fra Trondheim kommune
Fødsler i 1820
Dødsfall i 1899
Kontinental Hockey League 2011/12

KHL 2011-12 var den fjerde sesongen i Kontinental Hockey League. Grunnserien skulle opprinnelig starte 7. september 2011, men på grunn av flyulykken i Jaroslavl (hvor hele Lokomotiv Jaroslavls lag omkom) ble sesongstarten utsatt til 12. september 2011. Tragedien medførte at Lokomotiv Jaroslavl avlyste sin deltakelse for sesongen. 

I alt 23 klubber fra Russland, Kasakhstan, Hviterussland, Latvia og Slovakia deltok i sesongen. Grunnserien ble avsluttet 26. februar 2012, og Traktor Tsjeljabinsk vant Continental Cup med 114 poeng over SKA St. Petersburg med sine 113 peong.

Sluttspillet startet 29. februar 2012 og ble avsluttet med Gagarin Cup-finalen 25. april 2012. HK Dinamo Moskva ble Gagarin Cup-mestere etter å ha slått Avangard Omsk i den syvende finalekampen. Det var første gang at et lag fra vestre avdeling vant Gagarin Cup.

Endringer
Ligaen ble utvidet med et nytt lag da HC Lev Poprad fra Poprad i Slovakia sluttet seg til KHL, hvilket brakte antallet av lag til 24. Det var opprinnelig planlagt at laget skulle slutte seg til KHL allerede fra 2010/11-sesongen, men ble stoppet av det tsjekkiske ishockeyforbundet. Ledelsen i Lev besluttet i stedet for å flytte laget til Slovakia. Lev er det første laget i KHL som ikke kommer fra en tidligere sovjetrepublikk.

Grunnserie

Viktige begivenheter

Flyulykken i Jaroslavl

Grunnserien skulle opprinnelig begynne den 7. september 2011 med åpningscupen (russisk: Кубок Открытия) og avsluttes 26. februar 2012 med mindre pauser i november, desember og februar for landskamper og KHLs all-star helg. Men samme dag som sesongen skulle starte styrtet et Jakovlev Jak-42 passasjerfly med hele laget fra Lokomotiv Jaroslavl ombord nær Jaroslavl i Russland. Laget var på vei til Minsk i Hviterussland, for å åpne sesongen med en kamp mot HK Dinamo Minsk. Spillerne om bord var fra Russland, Hviterussland, Latvia, Tyskland, Tsjekkia, Slovakia og Sverige.

Tragedien medførte flere endringer: Sesongåpningen ble utsatt til den 12. september 2011 og antallet af kamper per lag ble redusert til 54 som den forrige sesongen (hvor også kun 23 lag deltok). Åpningscupen ble også omdøpt til Lokomotiv-cupen (russisk: Кубок «Локомотива», Kubok «Lokomotiva») til ære for Lokomotiv Jaroslavl.

All-star helg

KHLs All-star helg ble avholdt den 20.-21. januar 2012 i Riga i Latvia. Helgen bestod av konkurranser og en avsluttende all-star kamp, hvor Team Fedorov beseiret Team Ozoliņš med 15–11.

Tabell

Vestre avdeling

Østre avdeling

Statistikk

Poengligaen

Kilde: khl.ru

Beste målvakter
De fem beste målmaktene ut fra gjennomsnittlig mål mot.

Kilde: khl.ru

Sluttspill

Sluttspillet starter 29. februar 2012. Salavat Julajev Ufa er regjerende Gagarin Cup-mestere. Samtlige sluttspillsserier avgjøres i best av syv kamper.

Statistikk

Poengligaen

Beste målvakter
De fem beste målmaktene ut fra gjennomsnittlig mål mot.

Sluttresultater

Prisutdeling

Referanser

Eksterne lenker 
 

Kontinental Hockey League
Ishockey i 2011
Ishockey i 2012
Langnes

Langnes kan vise til:

Steder 
 Langnes (Askim), et sted i Askim kommune i Østfold som ligger helt i utkanten av byen, ikke langt fra Ihlen og Spydeberg.
 Langnes skanse, en feltbefestning i Askim som ble anlagt i 1813–1814. 
 Langnes holdeplass, var en holdeplass på Østfoldbanens Østre linje i Askim kommune. 
 Langnes (Nærøy), ei bygd i Nærøy kommune i Namdalen i Nord-Trøndelag, beliggende på nordkysten av Oppløyfjorden.
 Langnes (Kåfjord), ei bygd i Kåfjord kommune, beliggende på nordkysten av Kåfjorden.
 Langnes (Lenvik), ei bygd i Lenvik kommune i Troms, beliggende på Lenvikhalvøya, ved bredden av Rossfjordvatnet.
 Langnes (Skjervøy), ei bygd i Skjervøy kommune i Troms, beliggende på Laukøya, langs østbredden av Lauksundet.
 Langnes (Tana), ei bygd i Tana kommune, beliggende på vestkysten av elven Tana.
 Langnes Søndre, en bydel i Tromsø.
 Tromsø lufthavn, Langnes
 Langnestunnelen, en veitunnel i Tromsø som er en del av fylkesvei 862.
 Langnes skole, en ungdomsskole i Tromsø. 
 Langneset, den sørligste bydelen av Mo i Rana i Rana kommune.

Personer 
 Ole Arvid Langnes − fotballspiller
 Ørjan Langnes − musiker
Ökologisch-Demokratische Partei

Ökologisch-Demokratische Partei (ÖDP) er et tysk politisk parti stiftet i 1983. Det er etterfølgeren til partiet Grüne Aktion Zukunft stiftet 1978 av Herbert Gruhl, tidligere CSU og Bündnis 90/Die Grünen . ÖDP befinner seg i det politiske sentrum. Partiets program legger hovedvekten på miljøvern og en kristeligdemokratisk familiepolitikk som bl.a. innebærer skepsis til abort.

Partiet står sterkest i delstaten Bayern og oppnådde der ved valget i 2008 til Bayerns landdag 2 % av stemmene.

Eksterne lenker 
 

Politiske partier i Tyskland
Politiske partier etablert i 1983
1983 i Tyskland
2 (Vagabond-album)

2 er et musikkalbum med dansebandet Vagabond. Albumet ble utgitt den 9. mars 2012.

Sporliste

 «Alt du hadde på var en radio»
 «Hallo hallo"
 «Alt rant ut i sand»
 «Hva om det er meg?»
 «Jenta med det lange lyse håret»
 «Gamle venn»
 «Brand new Bop»
 «Fly»
 «Dagdrømmer»
 «Får jeg væra med deg hjem i kveld»
 «Forelska igjen»
 «Frydenlund»
 «Sjømann Per»
 «Pull The Trigger»

Kilder
Sporliste hos rockipedia.no

Musikkalbum fra 2012
Vagabond (danseband)-album
We’re Off to See the Wizard

«We're Off to See the Wizard» er en amerikansk sang i 6/8-dels takt, skrevet av Harold Arlen (melodi) og A.Y. Harburg (tekst). Den er én av de klassiske og mest minneverdige sangene fra den Academy Award-vinnende filmen, Trollmannen fra Oz. Arlen beskrev den, sammen med «The Merry Old Land of Oz» og «Ding-Dong! The Witch Is Dead», som én av «lemon drops»-sangene i filmen.

Melodiens første tilstedeværelse begynte med the Munchkins som resiterte og Judy Garland som gjentok «Follow the Yellow Brick Road!». Den ble til en gruppesang med the Munchkins (mens Garland hoppet og danset langs veien) og gled så over i «You're Off to See the Wizard».

Sangen ble arrangert av Don Coates. 

Stykket forekommer som sang ytterligere tre ganger på filmens soundtrack, sammen med flere korte instrumentale referanser i underscoren:
 Som en duett, fremført av Judy Garland og Ray Bolger
 Som trio, fremført av Judy Garland, Ray Bolger og Jack Haley i filmen, men Buddy Ebsens stemme høres istedenfor Haleys
 Som en kvartett, fremført av Judy Garland, Ray Bolger, igjen Buddy Ebsens stemme og Bert Lahr

Selv om Jack Haley erstattet Ebsen i filmen og i Tin Mans soloinnspilling av «If I Only Had a Heart», ble det sett på som unødvendig å gjeninnspille gruppesangen, så stemmen i den utgitte filmversjonen er Ebsens. Hans stemme kan oppdages ved å lytte på mannsstemmen som uttalte «R»-en i «Wizard», ettersom Ebsens regionale aksent fremhevde «R»-en mye sterkere enn Haleys.

I The Wizard of Oz and Other Harold Arlen Songs omarbeidet Shorty Rogers sangen som (med ordene til Talkin' Broadway) «en høyenergisk, vil latindans-ekstravaganza».

Sangen hørtes senere i noen få av MGMs tegnefilmer, notabelt én med Tom og Jerry, hvor Jerry ble venn med en liten and og marsjerte av sted med ham på slutten til en instrumental versjon av sangen.

Alvin and the Chipmunks gjorde en coverversjon på LP-platen, The Chipmunks Go to the Movies (1969).

Mitch Miller og hans mannskor spilte inn en versjon. Den ble utgitt på single for barne-plateetiketten, Golden Records. Sangeren, Anne Lloyd, var med som Dorothy.

Norsk versjon 
Den norske versjonen er kun kreditert som Oversatt.

Innspilling 
Jens Book-Jenssen med Øivind Berghs Bristolorkester. Innspilt i februar 1940. Utgitt på 78-platen Columbia GN 761.

Kilder 
We're Off to See the Wizard by Judy Garland Songfacts
Biography of Harold Arlen
Harold Arlen: Composer's Centennial features his perennials Talkin' Broadway: Sound Advice

Eksterne lenker 
 Sheet music cover for We're Off To See The Wizard at the U.S. Library of Congress

Sanger fra USA
Sanger fra 1939
Sanger fra musikaler
Liste over Norges største grunneiere

Norges største grunneiere er gjengitt her med en oversikt over de grunneierne som eier 100 000 dekar (100 km²) eller mer. Opplysningene kommer fra Brønnøysundregistrene og Proff, samt fra virksomhetenes egne nettsider. Den klart største eiendomsbesitteren i Norge er Den norske stat. I Finnmark har staten med vedtak av Finnmarksloven den 17.juni 2005 overlatt all sin eiendom til innbyggerne i fylket gjennom grunneierorganet Finnmarkseiendommen - Finnmarkkuopmodat (FeFo).  Den selvstendige grunneieren FeFo styres av totalt seks utnevnte styremedlemmer fra  Sametinget og Finnmark fylkeskommune. Opplysningsvesenets fond eier 14 150 eiendommer, fordelt på 671 forvaltningsenheter, hvor skog kun er en del av arealene. Andre store eiere er de ulike private skogeiere og almenninger og en del kommuner. En leseverdig almenningshistoriker er Johannes Håkenåsen som har skrevet en meget grundig historisk beretning om Ringsakeralmenningenes historie

De ulike skogeierforeningene som organiserer store eiendommer og bl.a leverer virke til Norske Skog, er sammenslutninger av skogeiere og det er disse skogeierne som eventult inngår i listen her.

Listen

Se også
Liste over Svalbards grunneiere

Litteratur 

 Irene Runningen, Almenningsretten i et dynamisk samfunn (mastergradsoppgave), Ås 2005

Referanser

Eksterne lenker
 Brønnøysundregistrene – www.brreg.no
 Norsk institutt for skog og landskap - Gårdskart på Internett 
 Proff™ – www.proff.no

Grunneiendom
Grunneiere
Superlativer
PJAK

Kurdistans parti for det frie liv (Kurdisk: پارتی ژیانی ئازادی کوردستان eller Partiya Jiyana Azad a Kurdistanê, forkortet til PJAK eller PEJAK) er en militant nasjonalistisk kurdisk gruppe som besitter baser i Nord-Irak og som har gjennomført flere angrep i Iran, Tyrkia og Syria.

Eksperter anslår at PJAK har nære bånd til Kurdistans arbeiderparti (PKK). PJAK er imidlertid mest fokusert mot Iran, mens PKK retter sin oppmerksomhet mot Tyrkia. I 2011 ble begge gruppene utsatt for et felles angrep fra Tyrkia og Iran, som endte med at PJAK ble nedkjempet i grenseområdet mellom Irak og Iran. Både PKK og PJAK regnes som terrororganisasjoner av USA.

Det anslås at gruppen har rundt 3000 medlemmer fra Iran, Tyrkia, Irak, Syria og den kurdiske diasporaen.

Referanser 

Militante grupper
Nasjonalistiske partier
Kurdistan